ANAN ลบ 3% โบรกฯเชียร์ “ซื้อ” ชี้ Q4 โตแกร่งรับยอดโอน 1.4 หมื่นลบ.-ผุดโครงการ 2 หมื่นลบ.
ANAN ลบ 3% โบรกฯเชียร์ “ซื้อ” ชี้ Q4 โตแกร่งรับยอดโอน 1.4 หมื่นลบ.-ผุดโครงการ 2 หมื่นลบ. โดย ณ เวลา 10.27 น. อยู่ที่ระดับ 3.30 บาท ลบ 0.10 บาท หรือ 2.94% สูงสุดที่ระดับ 3.34 บาท ต่ำสุดที่ระดับ 3.30 บาท ด้วยมูลค่าการซื้อขาย 7.72 ล้านบาท
ANAN ลบ 3% โบรกฯเชียร์ “ซื้อ” ชี้ Q4 โตแกร่งรับยอดโอน 1.4 หมื่นลบ.-ผุดโครงการ 2 หมื่นลบ.
23 ส.ค. 2562

ผู้สื่อข่าวรายงานว่า ราคาหุ้นบริษัท อนันดา ดีเวลลอปเม้นท์ จำกัด (มหาชน) หรือ ANAN ณ เวลา 10.27 น. อยู่ที่ระดับ 3.30 บาท ลบ 0.10 บาท หรือ 2.94% สูงสุดที่ระดับ 3.34 บาท ต่ำสุดที่ระดับ 3.30 บาท ด้วยมูลค่าการซื้อขาย 7.72 ล้านบาท

ด้านนักวิเคราะห์ บล.เอเชีย เวลท์ กำหนดคำแนะนำ “ซื้อ” ราคาเป้าหมาย 4.50 บาท/หุ้น โดยคาดว่าผลประกอบการจะกลับมาโดดเด่นอีกครั้งในไตรมาส 4/62 จากแผนการโอน 5 โครงการใหม่ที่จะแล้วเสร็จกว่า 14,000 ล้านบาท หรือคิดเป็น 48% ของเป้ายอดโอนใหม่ในปี 2562 และมีแผนออกแคมเปญกระตุ้นการขายสต๊อกโครงการที่มีอยู่กว่า 15,000 ล้านบาท นอกจากนี้ ในไตรมาส 4/62 บริษัทเตรียมเปิด 6 โครงการ มูลค่ากว่า 20,000 ล้านบาท ซึ่งจะช่วยหนุนยอดขายให้ปรับตัวสูงขึ้นได้